**Līguma projekts Nr.\_\_\_\_\_\_\_\_\_\_\_\_\_\_\_\_\_**

**par transporta pakalpojumiem U-18 Eiropas čempionāta basketbolā vīriešiem pasākuma vajadzībām”**

Rīgā, 2013.gada …

Pamatojoties uz iepirkuma „Transporta pakalpojumi U-18 Eiropas Čempionāta basketbolā vīriešiem pasākuma vajadzībām” (LBS 2013/1) rezultātiem, biedrība „Latvijas Basketbola savienība”, reģ. Nr. 40008025619, tās ģenerālsekretāra Edgara Šnepa personā, kurš rīkojas saskaņā ar Nolikumu, turpmāk tekstā saukts PASŪTĪTĀJS, un

 … reģ. Nr. …, tās … personā, turpmāk saukts IZPILDĪTĀJS, noslēdz šādu līgumu:

turpmāk katra atsevišķi saukta – Puse, bet kopā sauktas – Puses, noslēdz vienošanos (turpmāk – Līgums) par sekojošo:

**1. LĪGUMA PRIEKŠMETS**

1.1. PASŪTĪTĀJS uzdod, bet IZPILDĪTĀJS apņemas veikt pasažieru pārvadājumus ar mikroautobusiem un autobusiem U-18 Eiropas Čempionāta basketbolā pasākuma vajadzībām laikā no 2013.gada 17.jūlija līdz 29.jūlijam, ievērojot atklāta konkursa nolikuma 1.pielikuma nosacījumus, un PASŪTĪTĀJA noteikto pasažieru pārvadājumu grafiku.

1.2. IZPILDĪTĀJS, līguma 1.1.punktā noteiktos pārvadājumus veic ar transporta līdzekļiem, kas ir teicamā tehniskā kārtībā, nokomplektēts ar nepieciešamo aprīkojumu, inventāru un dokumentiem. IZPILDĪTĀJS veic transporta pārvadājumus ar autobusiem, kas norādīti IZPILDĪTĀJA Tehniskajā specifikācijā līguma pielikumā Nr.1.

1.3. Prasības veicamā darba izpildē, pieņemšanā un kvalitātes kontrolē nosaka FIBA *Europe* (Starptautiskās Basketbola federācijas Eiropas nodaļa) standarti sacensību organizēšanai.

**2. DARBA IZMAKSAS UN NORĒĶINU KĀRTĪBA**

2.1. Pasūtītājs pasūta unIZPILDĪTĀJS nodrošina transporta pakalpojumus, turpmāk tekstā Pakalpojumi, saskaņā ar atklāta konkursa Nolikuma prasībām, Tehnisko specifikāciju un par IZPILDĪTĀJA atklātajā konkursā piedāvāto transportlīdzekļu dienas nomas cenu.

2.2. PASŪTĪTĀJS apmaksā IZPILDĪTĀJA sniegtos pakalpojumus atbilstoši šī Līguma nosacījumiem, bet ne vairāk kā LVL \_\_\_\_\_,\_\_ (\_\_\_\_\_\_\_\_\_ lati un \_\_ santīmi) bez PVN apmērā, turpmāk tekstā „Līguma summa”. Ja Līguma darbības laikā mainās PVN likme, tā tiek piemērota atbilstoši spēkā esošo normatīvo aktu prasībām.

2.3. Puses vienojas, ka šī Līguma ietvaros Līguma summa nedrīkst tikt palielināta, bet var tikt attiecīgi samazināta. Gadījumā, ja PASŪTĪTĀJS samazina nepieciešamo transporta pakalpojumu apjomu, IZPILDĪTĀJS veic attiecīgu pārrēķinu, ņemot vērā, ka PASŪTĪTĀJSapmaksā tikai atbilstoši Līguma nosacījumiem saņemtos transporta pakalpojumus, nepārsniedzot Līguma summu.

2.4. Līguma 2.2.punktā norādītajā samaksā par Pakalpojumiem ir iekļauti visi iespējamie izdevumi, kas Pakalpojuma sniedzējam rodas vai var rasties, izpildot šī Līguma saistības. Šī Līguma 2.2.punkta noteiktā samaksa ir noteikti visam šī Līguma darbības laikam un nevar tikt mainīta pēc IZPILDĪTĀJA iniciatīvas.

2.5. PASŪTĪTĀJS veic samaksu sekojošā kārtībā:

* + 1. avansa maksājumu 50% apmērā 5 (piecu) darba dienu laikā no līguma noslēgšanas un rēķina saņemšanas dienas;
		2. 20% apmērā 5 (piecu) dienu laikā pēc pakalpojuma sniegšanas pabeigšanas dienas;
		3. 30% apmērā 30 (trīsdesmit) dienu laikā pēc pakalpojuma atskaites (pavadzīmes) un nodošanas-pieņemšanas akta parakstīšanas un attiecīga rēķina saņemšanas.

2.6. Maksājuma summa tiek pārskaitīta uz IZPILDĪTĀJA norādīto kontu.

**3. LĪGUMU IZPILDE, PUŠU TIESĪBAS UN PIENĀKUMI**

3.1. PASŪTĪTĀJS ne vēlāk kā 5 (piecu) darba dienu laikā pēc līguma noslēgšanas ar IZPILDĪTĀJU iepazīstina ar pasažieru pārvadājumu grafiku, kurā norāda nepieciešamos transporta līdzekļus (ar atbilstošo sēdvietu skaitu), laiku un citas pakalpojuma sniegšanai būtiskas detaļas.

3.2. PASŪTĪTĀJS, savlaicīgi informējot IZPILDĪTĀJU, ir tiesīgs vienpersoniski samazināt šajā Līgumā minēto – nepieciešamo pakalpojumu apjomu vai pārcelt pasākuma norises datumus.

3.3. IZPILDĪTĀJS nodrošina pakalpojumus atbilstoši PASŪTĪTĀJA iesniegtajam pasažieru pārvadājumu grafikam, t.i., savlaicīgi nogādāt Tehniskajā specifikācijā noteikto pasažieru skaitu noteiktajās vietās Līdzēju saskaņotos laikos.

3.4. IZPILDĪTĀJA pienākums ir nekavējoties informēt PASŪTĪTĀJU par jebkurām grūtībām, kas varētu ietekmēt pakalpojuma sniegšanu.

3.5. Gadījumā, ja IZPILDĪTĀJS vēlas izmantot autobusu, kas nav norādīts sarakstā atbilstoši Līguma pielikumam Nr.1, tas rakstveidā saskaņo autobusa maiņu ar PASŪTĪTĀJU.

3.6. Ja ceļā autotransportam ir gadījušās tehniska rakstura problēmas, IZPILDĪTĀJAM ir jāatrisina transporta līdzekļa tehniskās problēmas un nekavējoties jānodrošina transportlīdzekļa maiņa, lai nogādātu pasažierus vajadzīgajā galapunktā.

3.7. IZPILDĪTĀJS patstāvīgi un uz sava rēķina apmaksā visus automašīnas, ceļu un citus nodokļus un nodevas, un citus maksājumus, kas var tikt no viņa pieprasīti sakarā ar to, ka viņš izmanto autotransportu un veic šāda veida darbības. Tāpat IZPILDĪTĀJS patstāvīgi un uz sava rēķina apņemas segt izdevumus, kas saistīti ar pārvadājumos izmantotā autotransporta tehnisko apkalpošanu, apkopi un regulēšanu, tā apgādi ar degvielu un citām ķīmiskām vielām, kā arī tā apkalpojošā personāla darba apmaksu un nepieciešamo viņu dokumentu noformēšanu.

3.8. IZPILDĪTĀJS apņemas nodrošināt pārvadājumos iesaistīto autotransportu ar atbilstoši kvalificētu darbaspēku, nodrošinot, ka autovadītājiem nav tiesību vadīt autotransportu reibuma stāvoklī, radīt jebkādu kaitējumu PASŪTĪTĀJAM, pasažieru vai trešo personu īpašumam, dzīvībai vai veselībai. Šo noteikumu neievērošanas vai pārkāpšanas gadījumā, IZPILDĪTĀJAM ir pienākums atlīdzināt PASŪTĪTĀJAM, pasažieriem vai trešajām personām radītos zaudējumus šajā sakarā.

3.9. IZPILDĪTĀJAM ir jābūt visām nepieciešamajām atļaujām un citiem dokumentiem pilnvērtīgai sava autotransporta izmantošanai pasažieru transportēšanai.

* 1. IZPILDĪTĀJS apņemas rūpīgi apieties ar PASŪTĪTĀJA pasažieriem un viņu bagāžu, pārvadājot uz PASŪTĪTĀJA norādīto vietu, neatstāt autobusu bez uzraudzības un nepieļaut citu personu iekļūšanu tajā, izņemot gadījumus, ko paredz Latvijas Republikā spēkā esošā likumdošana. IZPILDĪTĀJA pienākums ir nodrošināt transporta līdzekļu tīrību šī līguma darbības laikā.
	2. IZPILDĪTĀJAM ir patstāvīgi un par saviem līdzekļiem jānodrošina visu darba drošības, darba aizsardzības, darbinieku veselības aizsardzības, satiksmes drošības, ugunsdrošības, elektrodrošības normas, kā arī savu iekārtu, mehānismu un mašīnu tehniskās ekspluatācijas instrukciju, apkārtējās vides aizsardzības, kā arī citu Latvijas Republikā spēkā esošo normatīvo aktu ievērošanu visā Pasūtījuma izpildes gaitā.
	3. IZPILDĪTĀJS ir atbildīgs par savu darbinieku instruēšanu darba drošības jautājumos atbilstoši spēkā esošo normatīvo aktu prasībām.
	4. IZPILDĪTĀJS uzņemas visu risku un atbildību, kas var rasties Pakalpojumu izpildes rezultātā (nelaimes gadījumi, bojājumu rašanās, zaudējumu nodarīšana Pasūtītājam, pasažieriem un trešajām personām).
	5. Ja transporta pakalpojums nav noticis pilnā apmērā (ceļā sabojājies transporta līdzeklis un pasažieri nav nogādāti vajadzīgajā galamērķī noteiktajā laikā), par pakalpojuma neizpildi tiek sagatavots Pušu parakstīts akts un veikts atbilstošs līguma summas pārrēķins.
	6. IZPILDĪTĀJS veicot Pārvadājumu nodrošina, ka:
		1. autobuss, ar kuru veic pasažieru pārvadājumu ir tīrs, labā tehniskā kārtībā, kā arī atbilst visām normatīvajos aktos noteiktajām prasībām un visām PASŪTĪTĀJA iepirkuma nolikuma Tehniskajā specifikācijā izvirzītajām prasībām;
		2. IZPILDĪTĀJA darbinieki, tai skaitā autobusa vadītājs, pasažieru pārvadājumu veic profesionālā līmenī saskaņā ar noteikto transportlīdzekļa maršrutu;
		3. Pārvadājuma laikā autobuss ir nodrošināts ar nepieciešamo degvielu atbilstoši plānotajam maršrutam un degvielas papildināšana nerada lieku kavēšanos.
	7. IZPILDĪTĀJS pilnā apmērā apmaksā soda naudas par satiksmes noteikumu pārkāpumiem u.tml.
	8. Pēc pakalpojuma sniegšanas pabeigšanas ne vēlāk kā 5 (piecu) darba dienu laikā IZPILDĪTĀJS iesniedz PASŪTĪTĀJAM atskaiti (pavadzīmi) par sniegtajiem pakalpojumiem un nodošanas – pieņemšanas aktu 2 (divos) eksemplāros.
	9. PASŪTĪTĀJAM ir pienākums 5 (piecu) darba dienu laikā pēc atskaites (pavadzīmes) saņemšanas izskatīt atskaiti un, ja tas nepiekrīt atskaitē norādītajam, rakstiski izteikt iebildumus, nosūtot tos IZPILDĪTĀJAM.
	10. Ja PASŪTĪTĀJS piekrīt iesniegtajai atskaitei (pavadzīmei), tas atskaiti saskaņo, paraksta nodošanas – pieņemšanas aktu un nosūta IZPILDĪTĀJAM. Saskaņotā atskaite un parakstītais nodošanas – pieņemšanas akts ir pamats rēķina izrakstīšanai.
	11. PASŪTĪTĀJAM ir pienākums veikt samaksu par pakalpojamiem līgumā noteiktajā kārtībā.

**4. PUŠU ATBILDĪBA UN STRĪDU ATRISINĀŠANA**

4.1. Ja šī līguma saistības netiek izpildītas vai tās izpildītas nepienācīgi, vainīgā puse ir materiāli atbildīga saskaņā ar spēkā esošajiem Latvijas Republikas tiesību aktiem.

4.2. Ja tiek saņemta rakstiska FIBA sūdzība par sniegtā pakalpojuma kvalitāti, tiek sastādīts attiecīgs akts, ko paraksta abas Puses, un vainīgā Puse pēc abpusējas vienošanās sedz PASŪTĪTĀJAM radušos zaudējumus.

4.3. Ja PASŪTĪTĀJS neveic apmaksu noteiktajā termiņā, IZPILDĪTĀJAM ir tiesības aprēķināt **līgumsodu 0,01% apmērā** par katru nokavēto dienu no nokavētās maksājuma summas.

4.4. Strīdi par šo līgumu izšķirami, pusēm vienojoties, bet, ja tas nav iespējams, strīdus izšķir tiesa Latvijas Republikas normatīvajos aktos noteiktajā kārtībā.

**5. LĪGUMA SPĒKĀ STĀŠANĀS, GROZĪŠANAS UN IZBEIGŠANAS KĀRTĪBA**

5.1. Līgums stājas spēkā pēc tam, kad to ir parakstījusi pēdējā no Pusēm, un darbojas līdz 2013.gada 29.jūlijam, ņemot vērā, ka transporta kustības grafiks var tikt mainīts, vai līdz Pušu saistību pilnīgai izpildei.

5.2. Šis Līgums var tikt grozīts, papildināts vai izbeigts saskaņā ar Pušu rakstisku vienošanos, kas ir šā Līguma neatņemama sastāvdaļa.

5.3. Jebkura no pusēm ir tiesīga vienpusēji izbeigt šo līgumu un pieprasīt atlīdzināt tai nodarītos zaudējumus, ja otra puse ir pieļāvusi šī līguma saistību būtisku pārkāpumu.

**6. STRĪDUS IZSKATĪŠANAS KĀRTĪBA**

* 1. Pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski.
	2. Gadījumā, ja Līdzēji trīs mēnešu laikā nespēs vienoties, strīds risināms tiesā Latvijas Republikas normatīvajos aktos noteiktajā kārtībā.

**7. NOBEIGUMA NOTEIKUMI**

7.1. Līgums ir sastādīts 2 (divos) eksemplāros, kuriem abiem ir vienāds juridiskais spēks, no kuriem viens glabājas pie PASŪTĪTĀJA, bet otrs pie IZPILDĪTĀJA.

7.2. Līgumam ir šādi pielikumi:

1. pielikums. Tehniskais piedāvājums;

2.pielikums. Finanšu piedāvājums;

3.pielikums. Darba pieņemšanas – nodošanas akts.

**8. PUŠU REKVIZĪTI UN PARAKSTI**

|  |  |
| --- | --- |
| PASŪTĪTĀJS: | IZPILDĪTĀJS: |

Biedrība „Latvijas Basketbola savienība”

Reģ.nr. 40008025619

Skanstes iela 54, Rīga, Latvija, LV-1013

Banka: AS „Swedbank”

Konta nr.: LV16HABA0551005328715

Ģenerālsekretārs

\_\_\_\_\_\_\_\_\_\_\_\_\_\_\_\_/ E.Šneps/

\_\_. pielikums 2013. gada \_\_\_\_. \_\_\_\_\_\_\_\_\_\_\_

Līgumam Nr.\_\_\_\_\_\_\_\_\_\_\_\_\_\_\_\_\_

par transporta pakalpojumiem

 U-18 Eiropas čempionāta basketbolā vīriešiem pasākuma”

 vajadzībām

Vieta, datums

**pieņemšanas – nodošanas akts**

Saskaņā ar /*līguma datums* / līgumu /*numurs*/

Piedaloties: pasūtītājam **Biedrībai „Latvijas Basketbola savienība”**, kas reģistrēta Latvijas Republikas biedrību un nodibinājumu reģistrā ar reģistrācijas Nr. XXXx (turpmāk tekstā – **„Pasūtītājs”**), tā ģenerālsekretāra **XXXX** personā, kas darbojas uz statūtu pamata,

un Pakalpojuma sniedzējam /*pakalpojuma sniedzēja dati: reģistrācijas numurs, juridiskā adrese, valdes priekšsēdētāja/direktora/valdes locekļa vārds, uzvārds*/ (turpmāk tekstā – „**Pakalpojuma sniedzējs”**).

Akts sastādīts par to, ka **Pakalpojuma sniedzējs** saskaņā ar */līguma datums/* līgumu /numurs/ veicis:

- transporta pakalpojumus **\_\_\_\_\_\_\_ (gg/dd/mm) U-18 Eiropas čempionāta basketbolā vīriešiem pasākuma vajadzībām** (\_\_\_\_\_(pilsētas nosaukums)) ietvaros U-18 Eiropas čempionāta basketbolādalībniekiem uz \_\_\_\_\_ (pasākuma vietas norise) saskaņā ar pavadzīmi, kas pievienota aktam.

Līgumā paredzētais darbs veikts vajadzīgajā apjomā, labā kvalitātē.

**Pasūtītajam** nav pretenziju pret **Pakalpojuma sniedzēju**, un **Pasūtītājs** pieņem visus, saskaņā ar 2013.gada \_\_\_.\_\_\_\_\_\_\_\_noslēgtā Līguma Nr.\_\_\_\_\_\_\_\_\_\_\_ starp Biedrību „Latvijas Basketbola savienība” un \_\_\_\_\_\_\_\_\_\_\_\_\_\_\_\_\_\_, nosacījumiem, sniegtos Pakalpojumus tādā apjomā un kvalitātē, kādā **Pakalpojuma sniedzējs** tos ir izpildījis.

Samaksa par sniegtajiem transporta pakalpojumiem ir LVL 00.00 (atšifrējums vārdiem) bez PVN.

Šis akts sastādīts divos eksemplāros, no kuriem viens glabājas pie **Pasūtītāja**, otrs pie **Pakalpojuma sniedzēja**.

Darbu pieņēma: Darbu nodeva:

|  |  |
| --- | --- |
| **Pasūtītājs:****Biedrība „Latvijas Basketbola savienība”**Reģ.nr. 40008025619Skanstes iela 54, Rīga, Latvija, LV-1013Banka: AS „Swedbank”Konta nr.: LV16HABA0551005328715\_\_\_\_\_\_\_\_\_\_\_\_\_\_\_\_\_\_ **(paraksts)** | **Pakalpojuma sniedzējs:** XXXXX**Adrese:** Reģ.nr. Konts: Banka:  \_\_\_\_\_\_\_\_\_\_\_\_\_\_\_\_\_\_\_\_\_**(paraksts)** |